stanford-oval/wikipedia huggingface dataset:
Andrew Rannells
Varhainen elämä

Rannells syntyi Omahassa, Nebraskassa Charlotte ja Ronald Rannellsille. Hän on neljäs viidestä sisaruksesta. Hänellä on kolme siskoa sekä yksi vanhempi veli.
Rannells kävi Our Lady of Lourdes peruskoulun, ja Creighton Preparatory Schooln, roomalaiskatolisen poikakoulun Omahassa. Hänen perheensä asui Hanscom Parkin kaupunginosassa Omahassa.
Lapsena hän osallistui tunneille Emmy Giffordin lastenteatterissa ja esiintyi Omaha Community Playhouse -teatterissa, Firehouse -illallisteatterissa, sekä Dundee -illallisteatterissa.
11-vuotiaana Rannells esiintyi ensimmäisessä näytelmässään. Hän teki yhteisöteatteria toisen Omahalaisen ja Creighton Prep -alumnin, Conor Oberstin kanssa. Hän teki töitä ääninäyttelijänä sekä esiintyi mainoksissa, mukaan lukien vuoden 1996 Grease- parodiassa näyttelijä Amy Adamsin kanssa.
Rannells muutti vuonna 1997 New Yorkiin opiskelemaan teatteria Marymount Manhattan Collegessa kaksi vuotta, ennen kokoaikaisen koe-esiintymisen ja roolien saamisen aloittamista.
Yksityiselämä

Rannells on avoimesti homoseksuaali. Hän on kertonut tuntevansa olevansa homo peruskoulusta lähtien. Hän kertoi asiasta perheelleen 18-vuotiaana.  Hän uskoutui myös teatterikavereilleen, mutta ei katolisessa poikakoulussa.
Vuodesta 2019 lähtien hän on ollut suhteessa näyttelijä Tuc Watkinsin kanssa. He tapasivat edellisvuonna esittäessään pariskuntaa Broadwayn The Boys in the Band näytelmässä. He palasivat rooleihinsa Netflixin elokuvaversiossa ja työskentelivät yhdessä myös Black Mondayssa vuonna 2020.
Yksityiselämä > Elokuva

| Vuosi | Otsikko | Rooli | Huomautuksia |
| --- | --- | --- | --- |
| 2010 | Sinkkuelämää 2 (Sex and the City 2) | Hääkuoro |  |
| 2012 | Polttarittaret (Bachelorette) | Manny |  |
| 2015 | Harjoittelija (The Intern) | Cameron |  |
| 2016 | Why Him? | Blaine Pederman |  |
| 2018 | A Simple Favor | Darren |  |
| 2020 | The Boys in the Band | Larry |  |
| 2020 | The Prom | Trent Oliver |  |
| 2020 | The Stand In | Nico |  |
Yksityiselämä > Televisio

| vuosi | otsikko | rooli | huomautuksia |
| --- | --- | --- | --- |
| 1995–97 | Street Sharks | Streex, Shrimp Louie (ääni) |  |
| 1999 | Archie's Weird Mysteries | Archie Andrews (ääni) |  |
| 2001 | Cubix | Connor (ääni) |  |
| 2001 | Shaman King | Len Tao (ääni) | Englanti dub |
| 2001–2005 | Yu-Gi-Oh! Duel Monsters | Mako Tsunami, Noah Kaiba, Leon von Schroeder / Leon Wilson (äänet) | Englanti dub |
| 2002 | Liberty's Kids | Alexander Hamilton (ääni) |  |
| 2002 | Kinnikuman | Additional voices | Englanti dub |
| 2002 | Knight Hunters Eternity | Toudou Hijiri (ääni) |  |
| 2002 | Tokyo Mew Mew | Dren, Wesley J., Coolridge III (ääni) | Englanti dub |
| 2003–06 | Sonic X | Additional voices | Englanti dub |
| 2003–09 | Teini-ikäiset mutanttininjakilpikonnat | Additional voices |  |
| 2005 | Yu-Gi-Oh! GX | Wheeler the Chimpanzee, Belowski, Additional voices | Englanti dub |
| 2012–17 | Girls | Elijah Krantz | 35 jaksoa |
| 2012–13 | The New Normal | Bryan Collins | 22 jaksoa |
| 2013 | Comedy Bang! Bang! | Quinn Abernathy | Jakso: "Clark Gregg Wears a Navy Blazer & White Collared Shirt" |
| 2013–14 | Ensisilmäyksellä (How I Met Your Mother) | Darren | 2 jaksoa |
| 2015 | Glee | Andrew Rannells | Jakso: "Dreams Come True" |
| 2015 | The Knick | Frazier H. Wingo | 4 jaksoa |
| 2016 | Another Period | Bertram Harrison Fusselforth VII | 3 jaksoa |
| 2016 | Drunk History | John A. Roebling | Jakso: "Landmarks" |
| 2016 | Simpsonit | Andrew Rannells (ääni) | Jakso: "How Lisa Got Her Marge Back" |
| 2016–18 | Sofia Ensimmäinen (Sofia the First) | Morris, Skye (äänet) | 5 jaksoa |
| 2017–18 | Welcome to the Wayne | Andrei (ääni) | 9 jaksoa |
| 2017–19 | Vampirina | King Peppy (ääni) | 2 jaksoa |
| 2017 | Will & Grace | Reggie | Jakso: "Grandpa Jack" |
| 2017- | Big Mouth | Matthew MacDell (ääni) | 33 jaksoa |
| 2018 | Bob's Burgers | Hayden (ääni) | Jakso: "Just One of the Boyz 4 Now for Now" |
| 2018 | RuPaul’s Drag Race | Andrew Rannells/vieraileva tuomari | jakso 8 (kausi 10) |
| 2018 | The Romanoffs | David Patton | Jakso: "Bright and High Circle" |
| 2018 | Live from Lincoln Center: Stars in Concert | Andrew Rannells | Jakso: "Andrew Rannells in Concert" (kausi 1) |
| 2019-21 | Black Monday | Blair Pfaff | 20 jaksoa |
| 2020 | Central Park | Griffin (ääni) | 2 jaksoa |
| 2021 | Invincible | William Clockwell (ääni) |  |
| 2021-22 | Girls5Eva | Kev Hamlin | 7 jaksoa |
| 2022 | Welcome to Chippendales | Bradford Barton | 4 jaksoa |
Yksityiselämä > Videopelit

| Vuosi | Otsikko | Äänirooli | Huomautuksia |
| --- | --- | --- | --- |
| 2004 | Yu-Gi-Oh! Capsule Monster Coliseum | Mako-tsunami | Englanti dub |
| 2005 | Shadow the Hedgehog | Lisähahmot | Englanti dub |
| 2006 | Bully | Bif Taylor |  |
Teatteri

| Vuosi | Otsikko | Rooli | Huomautuksia |
| --- | --- | --- | --- |
| 2000–01 | Pokémon Live! | James | Baritoni / tenori |
| 2002 | Hairspray | Fender, Link Larkin | Korvaavat roolit  |
| 2006 | The 60's Project | Esiintyjä | Chester, CT (alueellinen): Maailman ensi-ilta |
| 2007 | Jersey Boys | Bob Gaudio | Yhdysvaltain kiertue: 1. kansallinen kiertue, korvaava rooli  |
| 2010 | Lysistrata Jones | Michelangelo "Mick" Jackson | Alkuperäinen rooli  |
| 2011 | The Book of Mormon | Elder Kevin Price | Alkuperäinen rooli (Broadway) |
| 2014 | Hedwig and the Angry Inch | Hedwig | Korvaus (Broadway) |
| 2015 | Hamilton | King George III | Jonathan Groffin tilalla viiden viikon ajan (Broadway)  (27. lokakuuta 2015 - 29. marraskuuta 2015) |
| 2016 | Falsettos | Whizzer Brown | Broadwayn uusinta |
| 2018 | The Boys in the Band | Larry  | Broadway |
| 2022 | Tammy Faye | Jim Bakker | Off-West End |
| 2023 | Gutenberg! The Musical | Doug Simon | Broadway |
Aiheesta muualla

Andrew Rannells Internet Movie Databasessa. (englanniksi)
Andrew Rannells Voice Chasersissa (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Tšekki  Alankomaat 
Taiteenala:  Grammy Awards  MusicBrainz 
Henkilöt:  Yle 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Andrew Rannells
Käännös suomeksi
MeWe

| MeWe |
| --- | --- |

Verkkosivusto:  www.mewe.com
Tyyppi:  Internet-yhteisö
Rekisteröinti:  vaihtoehtoinen (tarpeellinen)
Luonut:  Mark Weinstein
Similarweb-sija:  7517. (kesäkuu 2022)
Nykyinen tila:  aktiivinen
MeWe on yhdysvaltalainen sosiaalisen median ja verkostoitumisen palveluyritys, joka sijaitsee Kaliforniassa Culver Cityssä. Mark Weinstein perusti yrityksen vuonna 2012. Yritys markkinoi palveluaan korostamalla sitoutumistaan käyttäjien yksityisyyteen ja hallintamahdollisuuksiin.
Historia

Kirjailija ja internet-yrityksen johtaja Mark Weinstein perusti vuonna 1998 sosiaalisen median Web-sivuston, SuperGroups.com-sivuston. Sen suurin omistaja sulki sivuston vuonna 2001. Pitkälti SuperGroups.com:in entisen johtoryhmän kera Weinstein perusti Sgrouples Inc. -yhtiön vuonna 2011. Tämän yritys sijaitsi Kalifornian Mountain Viewissä. Aluksi Sgrouples keskittyi rakentamaan MyCloud-nimistä verkkotallennuspaikkaa, jossa käyttäjille annettiin 4 Gt tallennustilaa ilmaiseksi. Käyttäjille annettiin mahdollisuus nähdä vain ne mainokset, jotka he valitsivat (jos niitä oli), kun taas yli 4 Gt:n tallennustilaa hankkineilta käyttäjiltä perittiin maksu. MyCloudin omaa ohjelmointirajapintaa ei julkaistu kehittäjille; sen sijaan Sgrouples salli kolmansien osapuolten lisensoida koodinsa mallilla, jonka kaltaista myös Apple käytti.
Weinstein päätti luoda vahvan yksityisyyden mahdollistavan sosiaalisen median sivuston kuultuaan Facebookin johtajan Mark Zuckerbergin sanoneen, että "yksityisyys on menneisyyden sosiaalinen normi." MeWe perustettiin Sgrouplesin tytäryhtiönä Kalifornian Culver Cityyn ja vuonna 2012 MeWessä aloitti työnsä 30 ohjelmistokehittäjää. Weinsteinin tavoitteena oli tarjota sivuston käyttäjille mahdollisimman suuri yksityisyyden suoja. Seuraavien kuuden vuoden aikana MeWeen sijoitti noin 4,8 miljoonaa dollaria sellaiset varakkaat ihmiset, kuten lynda.comin perustaja Lynda Weinman; muotisuunnittelija Rachel Roy; ja kirjailijat Jack Canfield ja Marci Shimoff.
MeWen lähestyessä beta-testausjaksonsa loppua vuonna 2015, lehdistö nimesi MeWen ohjelmiston "Facebookin kaltaiseksi". Weinsteinin määräämien pakollisten tietosuojavaatimusten vuoksi käyttäjät säilyttivät mahdollisuuden kontrolloida viestiensä näkyvyyttä muille. MeWe säilytti muista sosiaalisen median sivustoilta tutun ”tykkäys”-ominaisuuden, mutta käyttäjän kontakteille ei ilmoitettu siitä, jos käyttäjä ”tykkäsi” postausta tai kuvaa. Käyttäjät eivät voineet julkaista viesteistään kaikille näkyviä, eikä kuvia voitu ”tägätä”. Kuten MyCloudin tapaan, käyttäjät säilyttivät oikeuden nähdä kaikki mainokset tai ei mitään niistä. Lisäominaisuuksia olivat online-tallennus maksua vastaan, ”Pro”-versio lisämaksua vastaan, mahdollisuus luoda fanisivustoja ja valokuvien tulostuspalvelu (saatavilla maksua vastaan).
Vuonna 2016 MeWe oli "Start-Up of the Year" -finalisti SXSW:n Innovative World Technology -luokassa ja pääsi Entrepreneur-lehden 360 huippuyrityksen luetteloon.
Heinäkuussa 2018 MeWe keräsi ensimmäisellä rahoituskierroksellaan 5,2 miljoonaa dollaria lisää rahaa. Yhtiö aloitti MeWen päivittämisen ja MeWePRO-yritysversion kehittämisen.
Yrityksen hallinto

Mark Weinstein on MeWen perustaja ja toimitusjohtaja.
MeWen neuvonantajiin kuuluvat World Wide Webin luoja Tim Berners-Lee ja elokuvatuottaja Cullen Hoback.
Verkkosivusto > Ominaisuudet

MeWe-sivustolla ja -sovelluksella on useimmille sosiaalisen median ja verkostoitumisen sivustoille yhteisiä piirteitä: Käyttäjät voivat lähettää viestejä ja kuvia omaan "Home Feediin", käyttäjät voivat "tykätä" muiden viestejä, sisältää animoitujen GIF-tiedostojen valikoiman, käyttäjät voivat luoda erikoistuneita ryhmiä ja käytettävissä on online-chat. Käyttäjät voivat määritellä miten viestit näkyvät Home Feedissä (ajan, viimeksi kommentoitujen tai jonkun muun järjestyksen mukaisesti). "Yksityisiksi" asetettuja viestejä voivat nähdä vain muut käyttäjät, jotka ovat henkilökohtaisessa yhteystietoluettelossa, kun taas "julkiseksi" asetetut viestit näkyvät kaikille. Jälkimmäinen ominaisuus lisättiin lokakuun 2018 jälkeen, kun Google+ -käyttäjien aalto siirtyi MeWe:lle. Käyttäjä voi myös sallia vain kontaktiensa osajoukon nähdä omia päivityksiään. Toisin kuin useimmat sosiaalisen median sivustot, MeWe ei ilmoita käyttäjille siitä, kun heidän kontaktinsa tekevät postauksia. MeWePRO:n "katoava sisältö" -ominaisuus sallii käyttäjän tuottamien sisältöjen tai viestien näkymisen käyttäjän valitseman ajan, minkä jälkeen ne pyyhkiytyvät sivustolta.
Käyttäjät voivat luoda sekä ryhmiä että postauksia. Ryhmät voivat olla joko yksityisiä (ryhmän näkevät vain sen jäsenet, ja ainoa tapa liittyä ryhmään on jäsenen kutsu), valikoivia (käyttäjä voi nähdä ja yrittää ryhmään liittymistä, mutta vaatii ryhmän omistajan tai ylläpidon hyväksynnän) tai avoimia (jokainen käyttäjä voi nähdä ja liittyä ryhmään). Ryhmän omistajat ja ylläpitäjät voivat listata ryhmänsä MeWen ryhmähakemistoon. MeWe ilmoitti kesäkuussa 2018, että sivustolla oli jo 90 000 aktiivista ryhmää, joista 60 000 oli "julkisia" ja avoimia kaikille käyttäjille.
Online-keskustelu voi tapahtua kahden tai useamman henkilön tai ryhmän jäsenten välillä. Kahdenkeskinen online-chat on samanlainen kuin useimmissa muissa sosiaalisen median ja  verkostojen sivustoilla, mahdollistaen tekstit, videopuhelut ja äänipuhelut. "Salainen keskustelu" on MeWePRO:n erityisominaisuus, joka käyttää Double Ratchet-salausta varmistaakseen keskustelun yksityisyyden jopa MeWeltä itseltään. Secret Chat on ilmainen 30 ensimmäisen päivän aikana; pidempi käyttö edellyttää tilausmaksua. Jokainen ryhmä tukee myös chat-ominaisuutta.
"Privacy Mail" on toinen MeWen ominaisuus. Se vastaa Facebookin erillistä Messenger -sovellusta Androidille ja iOS:lle.
MeWe tarjoaa jokaiselle käyttäjälle 8 Gt vapaata online-tallennustilaa kuville, videoille ja vastaaville kohteille. Jopa 500 Gt tallennustilaa on saatavilla maksua vastaan.
MeWen mobiilisovellusversio sisältää myös "mukautetun kameran", joka hyödyntää käyttäjän matkapuhelimen kameralla ottamia kuvia ja videota, siirtäen ne MeWeen.
Joulukuussa 2018 MeWe oli saatavissa Macintosh- ja Windows-pöytäkoneversioihin sekä mobiilisovelluslaitteisiin, joissa on Android tai iOS. Se oli saatavissa myös englanninkielisenä sekä yhdeksälle muulle kielelle.
Verkkosivusto > Käyttöehdot

MeWen käyttöehtosopimukseen sisältyy "yksityisyyden suojaa koskeva lupaus", jossa yhtiö lupaa, ettei koskaan kohdista tiedonlouhintaa käyttäjätietoihin tai sisältöön, eikä suodata Home Feedia kuin käyttäjän haluamalla tavalla. Sopimukseen sisältyvä "myrkkypillerilauseke” kieltää MeWeä muuttamasta palveluehtoja ilmoittamatta siitä ensin käyttäjille.
MeWe lupaa käyttöoikeussopimuksessaan, ettei koskaan käytä evästeitä tai vakoiluohjelmiatietojen koostamiseksi käyttäjistä, ja että se ei seuraa käyttäjän toimintaa millään tavalla, eikä myy käyttäjän tietoja kolmansille osapuolille.
Toisin kuin monissa muissa sosiaalisen median ja verkostoitumisen sivustoissa, MeWe ei vaadi oikeutta käyttäjän luoman sisällön omistamiseen. Tiliänsä sulkiessaan käyttäjällä on oikeus ladata ja poistaa kaikki tietonsa täydellisesti.
Verkkosivusto > Liiketoimintamalli

MeWe kutsuu itseään "vaihtoehdoksi Facebookille" ja korostaa sitoutuneensa enemmän yksityisyyden suojaan kuin tulojen hankkimiseen.
MeWe lupaa palvelusopimuksessaan säilyttää vapaan palvelun. MeWe-liiketoimintamalli ei perustu tiedonlouhintaan tai mainostuloihin. MeWe tuottaa tuloja Secret Chat-palvelulla ja laajemman tallennuspalvelun maksuilla sekä myymällä omia emoji-tuotteita. Kesäkuussa 2018 MeWe kertoi nykyisen MeWePRO-yrityspalvelun lisäksi hankkivansa tulevaisuudessa tuloja maksullisella MeWe Pages -lisäpalvelulla.
MeWe saavutti neljän miljoonan käyttäjän rajan 2019 maaliskuun puolivälissä.
Vastaanotto

Google Playn mukaan sen verkkokaupan suosituin sosiaalisen median sovellus joulukuussa 2018 oli MeWe. MeWe ilmoitti vuoden 2018 käyttäjämääräkasvuksi 300 prosenttia. Yhtiö kertoi lisäävänsä 30 000 uutta käyttäjää joka päivä, vaikka se ei edes mainosta palveluaan. Tämä johtuu todennäköisesti pääasiassa Google+ -alustan käyttäjien suositteluista, koska tietovuodon perusteella Google aikoo ajaa alas Google+-palvelunsa.
Vuonna 2015 MeWe-palvelua beta-testannut brittikirjailija John Leonard piti MeWeä "hyvin suunniteltuna ja varsin intuitiivisena". Sovellus myös toimii kohtuullisen sujuvasti. Mutta hän epäili yrityksen liiketoimintamallin elinkelpoisuutta. Huhtikuussa 2018 sivustoa arvioinut Andrew Orr piti palvelu hyvänä, mutta ei katsonut sen tarjoavan parempia hyötyjä kuin olemassa olevat sosiaalisen median sivustot, minkä hän uskoi vähentävän MeWen houkuttelevuutta.
Tiedeviestinnän asiantuntijat Rachel Alter, Tonay Flattum-Riemers ja Lucky Tran ovat ilmaisseet huolestuneisuutensa MeWen vahvasta yksityisyyden suojasta, koska se tarjoaa rokotteiden vastustajille ja muille tiedevastaisille kokoontumisalustan, josta ei voida sulkea ulos. Tämä saattaa luoda "kaikukammioefektin", jota sosiaalisen median sivustot, terveydenhuollon ammattilaiset tai muut vastakkaista näkemystä edustavat eivät voi murtaa.
Aiheesta muualla

↑  Heikki Luoto: Yksityisyyden turvaava MeWe korvaa sensuroivan Facebookin? Kansalainen. 20.5.2019. Arkistoitu 24.5.2019. Viitattu 24.5.2019. (suomeksi)
Alarik (nimi)

| Alarik |
| --- | --- |
Nimipäivä:   
– suomenkielinen:  –
– ruotsinkielinen:  24. toukokuuta
– ortodoksinen:  –
Muunnelmia:  –
Vastineita eri kielissä:  Alarich
Nimen alkuperä:  germaaninen, kaikki valta, kaikkea hallitseva
Infobox OKNimi-testi OK: 
Alarik on muinaisgermaanista alkuperää oleva miehen etunimi, joka merkitsee kaikki valta, kaikkea hallitseva..
Suomessa nimi Alarik on 1900-luvun alusta vuoden 2019 loppuun mennessä annettu 5 906 miehelle. Nimeä ei ole suomenkielisessä kalenterissa, mutta suomenruotsalaisen kalenterin mukaan Alarikin nimipäivä on 24. toukokuuta.
Alarik on myös hip hop -artisti Joonas Saartamon käyttämä taiteilijanimi.
Tunnettuja Alarikeja

Alarik, visigoottien kuningas noin 400–410
Alarik II, visigoottien kuningas 485–507
Alarik Achrén (1854–1932), suomalainen lääkäri ja valtiopäivämies
Alarik Ahlström (1882–1961), suomalainen insinööri ja Pietarsaaren kaupunginjohtaja
Alarik Böök (1860–1936), suomalainen näyttelijä, piirustuksenopettaja ja taidemaalari
Alarik "Teppa" Gummerus (1879–1933), suomalainen insinööri ja matkakirjailija
Alarik Hasselblatt (1847–1905), suomalainen hovioikeuden asessori, pormestari ja valtiopäivämies
Alarik Hernberg (1869–1941), suomalainen siviilioikeuden apulaisprofessori
Alarik Häggblom (1914–1995), ahvenanmaalainen poliitikko ja maaneuvos
Alarik Korhonen (1877–1925), suomalainen näyttelijä ja näytelmäkirjailija
Alarik Lehtonen (1921–1972), suomalainen kirjailija
Alarik (Ali) Munsterhjelm (1873–1944), suomalainen taidemaalari
Alarik Nystén  (1875–1936), suomalainen pankinjohtaja
Alarik Repo (s. 1951), suomalainen muusikko ja kulttuurivirkamies
Alarik Tawaststjerna (1873–1922), suomalainen arkkitehti
Alarik Uggla (1860–1908), suomalainen oopperalaulaja ja kuoronjohtaja
Alarik Valamo (s. 1985), suomalainen rumpali
Matti Paalosmaa

Matti Paalosmaa (s. 5. lokakuuta 1946) on entinen radiotoimittaja, joka tuli tunnetuksi Yleisradion Lista-ohjelman juontajana 1960- ja 1970-luvun vaihteessa.
Hän juonsi viihdeohjelmia myös televisiossa, alkaen vuoden 1967 ohjelmasta Nuorten show (nimellä Veli-Matti Paalosmaa). 1970-luvulla hän juonsi ja selosti muun muassa Eurovision laulukilpailun vuonna 1974 ja toimi myös Euroviisujen Suomen-karsinnan tuomaristossa ainakin vuonna 1969. Hän oli myös suosittu ääni television dokumenttiohjelmien, yritysvideoiden ja muiden av-tuotantojen selostajana. Paikallisradiotoiminnan alkuvaiheessa 1985–1986 Paalosmaa juonsi helsinkiläisessä Radio Ykkösessä ohjelmia Pääkaupungin lista ja Listan tuntumassa. Vuonna 2001 häntä kuultiin Sävelradion aamujuontajana. 1990-luvun alussa Paalosmaa toimi Taucher, Young & Rubicam -mainostoimiston luovana johtajana.
Vuonna 1969 Paalosmaa levytti Katri Helenan kanssa kappaleen ”Kurkkija oot”.
Aiheesta muualla

Matti Paalosmaa Radio- ja tv-arkiston Ritva-tietokannassa
| --- | --- |
Auktoriteettitunnisteet: Henkilöt :  Elonet
Gabon

Gabon (ransk. Gabon /ɡa.bɔ̃/), virallisesti Gabonin tasavalta (ransk. République gabonaise) on noin 1,8 miljoonan asukkaan valtio Keski-Afrikassa. Sen rajanaapureita ovat Kongon tasavalta, Kamerun ja Päiväntasaajan Guinea. Lännessä valtio rajautuu Guineanlahteen. Valtion pääkaupunki on Libreville.
Öljyvarojensa takia Gabon on yksi Afrikan varakkaimmista valtioista. Vauraus on kuitenkin jakautunut hyvin epätasaisesti.
Maantiede, luonto ja ilmasto

Suurin osa maata on kapeaa rannikkotasankoa lukuun ottamatta matalaa ylänköä. Tärkein joki on Ogooué. Maan korkein kohta on Mount Iboundji (1 580 m). Maan pinta-alasta 85 prosenttia on trooppista, tiheää sademetsää, jota pyritään suojelemaan biodiversiteettiä ja ekoturismia ajatellen. Lopé-Okandan luonnonsuojelualue ja Ivindon kansallispuisto ovat Unescon maailmanperintökohteita.
Gabonissa elää lähes 200 nisäkäslajia ja 600 lintulajia. Nisäkkäistä tunnetuimpia ovat gorillat ja simpanssit, metsänorsut, puhvelit, krokotiilit ja virtahevot. Loppukesästä rannikolla tavataan ryhävalaita ja merileopardeja eli leopardihylkeitä. Vuonna 2002 maahan perustettiin kolmetoista kansallispuistoa, joilla suojeltiin yli kymmenesosa maan pinta-alasta.
Gabonissa vallitsee tyypillinen päiväntasaajan ilmasto: kuuma ja kostea ympäri vuoden. Vuotuinen sademäärä on lähes koko maassa 1 250–2 000 mm vuodessa, mutta rannikolla ja ylängöllä sataa paikoin jopa 2 500 mm vuodessa.
Historia

Gabonin alue on ollut asuttuna jo 400 000 vuotta sitten. Réserve de la Lopén alueelta on löytynyt kalliomaalauksia. Gabonin varhaisimmat asukkaat olivat pygmejä. Pohjoisesta tulleet bantut levittäytyivät heidän tilalleen vaelluksissaan 1500-1700-luvuilla.On mahdollista, että varhaisempi väestö tuhoutui kulkutautipandemian takia.
1400-luvulla tulleet portugalilaiset purjehtijat olivat ensimmäiset eurooppalaiset, jotka saapuivat Gaboniin ja muodostivat pysyviä kauppayhteyksiä. 1500-luvulla saapuivat Hollantilaiset, englantilaiset ja ranskalaiset kauppiaat. Ranskalaiset kaappasivat 1846 erään orjalaivan ja vapauttivat sen vangit Komojoen suulla. Vapautetut orjat perustivat kaupungin Barakan lähetysaseman lähelle ja nimesivät sen Librevilleksi, joka on ranskaa ja tarkoittaa vapaata kaupunkia.
Ranska sai Gabonin haltuunsa vuonna 1885. Vuonna 1910 siitä tuli yksi Ranskan päiväntasaajan Afrikan neljästä territoriosta. Sen kaikki territoriot itsenäistyivät viikon kuluessa elokuussa 1960, Gabon 17. elokuuta.
Gabonin ensimmäinen presidentti oli vuonna 1961 valittu Léon Mba, jonka varapresidenttinä toimi Omar Bongo. Kun Mba kuoli 1967, Bongosta tuli presidentti. Hän toimi virassa kesäkuussa 2009 tapahtuneeseen kuolemaansa asti. Omar Bongon kuoleman jälkeen maan presidentiksi valittiin hänen poikansa Ali Bongo Ondimba.
Bongon suku on hallinnut Gabonia vuodesta 1967, ja se on yhdessä Togon hallitsevan suvun kanssa nykyisen Afrikan pitkäaikaisin poliittinen sukudynastia. Omar Bongo oli 42 vuotta Gabonin presidentti vuodesta 1967 vuoteen 2009, jolloin virkaan astui hänen poikansa Ali-Ben Bongo Ondimba. Bongon dynastiaa on sanottu myös kleptokratiaksi, sillä hallitseva perhe on haalinut itselleen valtavan omaisuuden Gabonin öljyvarallisuuden avulla. Gabonin vuoden 2016 presidentinvaaleja, joissa Ali Bongo voitti, on syytetty vilpillisiksi.
Politiikka

Itsenäistymisestä (1960) alkaen Gabonilla on ollut vain kolme  itsevaltaista presidenttiä; Léon M'ba ja vuoden 1967 jälkeen El Hadj Omar Bongo, joka  hallitsi maata vuoteen 2009, mikä teki hänestä pisimpään yhtäjaksoisesti vallassa olleen Afrikan valtionpäämiehen. Bongon kuoleman jälkeen väliaikaiseksi presidentiksi nousi senaatin puhemies Rose Francine Rogombe ja myöhemmin samana vuonna pidettyjen vaalien jälkeen Omar Bongon poika Ali Bongo Ondimba.
1990-luvun alussa Bongo esitteli uuden perustuslain, joka mahdollisti monipuoluejärjestelmän. Hallitsevana puolueena on pysynyt Gabonin demokraattinen puolue (ransk. Parti Démocratique Gabonais, PDG). Bongo valittiin uuden järjestelmän mukaisissa vaaleissa uudelleen presidentiksi vuosina 1993 ja 1998. Vuonna 2003 perustuslakia muutettiin siten, että hän saattoi jatkaa edelleen.
Gabonin kaksikamarinen parlamentti koostuu kansalliskokouksesta ja senaatista. Aluehallinto valitsee senaatin 102 jäsentä epäsuorasti kuusivuotiskaudelle. Kansalliskokouksen 120 edustajaa valitaan yleisellä vaalilla viiden vuoden välein. Äänioikeus on 21 vuotta täyttäneillä. PDG on suurin puolue, sillä on 75 senaattoria ja 82 kansalliskokousedustajaa.